စောက်ꩻတနျာႏညီႏညွတ်ဝင်ꩻ

စောက်ꩻတနျာႏသီးတဲ့ ညီႏညွတ်တဲ့၊ ပီအဲ့သꩻရုဲး ယံထွာနုဲး၊ သꩻရုဲးဖေႏဝင်ꩻ စောက်ꩻကောင်တန်၊ လင်ꩻကန်ဟောဝ်ငါႏ စောက်ꩻတနျာႏ၊ အောဝ်ႏဒွါႏခမ်းထီ စောင်းဗိုန်နီ၊ ခမ်းထီဝေင်ꩻတောႏ ဝေင်ꩻလွယ်ကောႏ၊ ကမ္ဘာႏလောင်းကျောႏ သေထင်ႏသျာꩻ၊ ကန္တာရဝတီႏခမ်း အမျာꩻသေ၊ သီယိုတွမ်ႏခွေ ဝင်ꩻသꩻကောင်း၊ ကမ္ဘာႏအလောင်း မဲ့ငါပေႏ၊ ကမ္ဘာႏအလောင်း တရေႏကုဲ၊ ပရိသတ်တင်ꩻလှဲ မသေငါꩻ၊ ပအိုဝ်ႏချင်ꩻရာꩻ ယူႏစဲင်းင်း၊ ပေႏသꩻကနဲင်း နီလိုꩻမျိုꩻ၊ နီယိုꩻနီယာႏ နီဘာႏသာႏ၊ နီယာႏနီခွိုꩻ ထဲ့ဖွိုႏမျိုꩻ၊ အကျိုꩻပေႏငါႏ ဟောဝ်သေဒွါႏ၊ ကမ္ဘာႏလောင်းကီ လိုꩻပီပီ၊ နီခွိုꩻလဲ့ခါ နွုတ်ꩻသဲဉ်အာ၊ ခင်သီးမျိုꩻလဲ့ လိစ်ꩻမွုန်ႏတဲ့၊ စောက်ꩻတနျာႏမျိုꩻလဲ့ ငတ်ꩻမွုန်ႏတဲ့၊ ဝင်ꩻလိုꩻဆေ့ꩻတဲ့ ညီႏညွတ်တဲ့၊ ပအိုဝ်ႏအာလဲ့ သꩻအာတဲ့၊ ညီႏတောဝ်းဝင်ꩻလဲ့ ဖြွမ်းတောဝ်းတဲ့၊ ထာꩻညီႏညွတ်လဲ့ သတောဝ်းတဲ့၊ ပေါင်ꩻတောဒွါႏလဲ့ မျိုꩻချာꩻတဲ့၊ ဒီဟောဝ်ယူႏဝင်ꩻ ပအိုဝ်ႏချင်ꩻ၊ ရန်ႏစင်ꩻရွို့ꩻရန်ႏ လဲင်ꩻတဗန်ႏ၊ ပုံႏကန်ႏချာငါ သွꩻပေႏအာ၊ ထွူထွာနွောင်ꩻတောဝ်း သွဉ်းတွမ်ႏစောဝ်း၊ တဖြောဝ်းထင်ႏလꩻ ကမ္ဘာႏစင်ꩻ၊ အဝင်ꩻငနီ ထိုꩻတရီ၊ သꩻယံပီနော စွိုးခွိုꩻဩ။ဗွေႏအာစာရလောကကျင်ꩻသုံꩻကျောင်ꩻနောင်စင်း၊ အွိုင်ႏဗန်းယေန်ႏ
အာႏကွိုꩻ